మిత్ర లాభం | తేజస్వి
Posted on జూన్ 12, 2009. Filed under: సూక్తి రత్నావలి | ట్యాగులు:మిత్రుడు, స్నేహితుడు |
మానవుడు సంఘజీవి . నిత్యమూ ఇతరులతో కలిసి మాత్లాడకపోతే జీవనం సాగదు. అంటే సమాజంలోని ఇతరులతో తప్పనిసరిగా సంబంధం పెట్టుకోక తప్పదు. అందుకే తోటివారితో మిత్రభావంతో మెలగాలి. స్నేహంగా ప్రవర్తించాలి. ఎదుటివారినుంచి నువ్వు ఏది ఆశిస్తావో దాన్ని నువ్వు కూడా ఎదుటివారికి చేస్తే స్నేహం పదికాలాలపాటు మనగలుగుతుంది. స్నేహం పలుసందర్భాల్లో ఏర్పడవచ్చు. పరిసరాలవల్ల, విద్యాభ్యాసం చేసేటప్పుడు, ఉద్యోగ నిర్వహణలో, ప్రయాణాల్లో స్నేహాలు కలుగవచ్చు. అయితే కొన్ని స్నేహాలు తాత్కాలికంగా సంతోషాన్ని కలిగించి ఆ తర్వాత కొనసాగపోవచ్చు. మరికొన్ని స్నేహాలు శాశ్వతంగా నిలిచిపోతాయి. కేవలం ప్రయోజనం కోసం స్నేహం చేయ్యటం మంచిదికాదు.
స్నేహం వల్ల ప్రయోజనాలు కలిగినప్పుడు వాటిని అనుభవించటంలో తప్పులేదు. తెలివిగలిగిన స్నేహితుదు దొరికితే మన మనస్సు కూడా పదునెక్కుతుంది. మిత్రుడు శబ్దాలను చక్కగా ఉచ్చరించగలిగేవాడైతే మన ఉచ్చారణని మార్చుకొని సుశబ్ద ఉచ్చారణ చెయ్యగలుగుతాము. మంచివారితో స్నేహం చేస్తే వారిలాగే పుణ్యకారాలను చెయ్యగలుగుతాము. మంచి మిత్రుడు మనకుంటే సమాజంలో మన గౌరవమూ పెరుగుతుంది. శ్రీకృష్ణుడులాంటి మిత్రుడు లభించటం వల్ల పేదవాడైన కుచేలుడు పురాణపురుషుడయ్యాడు. నవంతుడయ్యడు, కీర్తివంతుడయ్యడు. అవసరమైన సమయంలో దుర్యోధనుడులాంటి మిత్రుడు లభించటంతో కర్ణుని ప్రతిష్ఠ పెరిగింది. కర్ణుడు అంగరాజ్యానికి రాజయ్యాడు. అయితే అతడు సాధుమిత్రుడు కాకపోవటంతో కర్ణుడు పతనమయ్యడు. అందుకే సాధుజనుల చెలిమిని మాత్రమే కోరుకోవాలి. చెడ్డజనుల చెలిమి తాత్కాలిక ప్రయోజనాన్ని చేకూర్చినా శాశ్వత దుష్కీర్తి మిగులుతుంది.
mitra laabham | tejaswi
Posted on joon 12, 2009. Filed under: suukti ratnavali | tyagulu:mitrudu, snehitudu |
manavudu sanghajeevi . nityamuu itarulatho kalisi matladakapothe jeevanam saagadu. ante samaajamlooni itarulatho tappanisarigaa sambandham pettukoka tappadu. anduke thotivaaritho mitrabhaavamto melagali. snehamgaa pravartinchaali. edutivaarinunchi nuvvu edhi aasistaavo daanni nuvvu kuudaa edutivaariki cheste sneham padikaalaalapaatu managalugutundi. sneham palusandarbhaallo erpadavachhu. parisaralavalla, vidyaabhyaasam chesetappudu, udyoga nirvahanalo, prayaanaallo snehaalu kalugavacchu. ayithe konni snehaalu taatkaalikamgaa santoshaanni kaliginchi aa tarvaata konasagapovachhu. marikonni snehaalu saasvatamgaa nilichipotaayi. kevalam prayojanam kosam sneham cheyyatam manchidikaadu.
sneham valla prayojanaalu kaliginappudu vaatini anubhavinchatamlo tappuledu. telivigaligina snehitudu dorikithe mana manassu kuudaa padunekkutundi. mitrudu sabdaalanu chakkaga uchcharinchagaligevadaite mana uchchaananani maarchukoni susabda uchchaana cheyyagalugutaamu. manchivaaritho sneham cheste vaarilaage punhyakaaraalanu cheyyagalugutaamu. manchi mitrudu manakunte samaajamlo mana gouravamuu perugutundi. srikrushnudulanti mitrudu labhinchatam valla paedavaadaina kucheludu puraanapurushudayyaadu. navanthudayyadu, keertivantudayyadu. avasaramaina samayamlo duryodhanudulanti mitrudu labhinchatamtho karnuni pratishta perigindi. karnudu angaraajyaaniki rajayyadu. ayithe atadu saadhumitrudu kakapovatamto karnudu patanamayyadu. anduke saadhujanula chelimini matrame korukovali. cheddajanula chelimi taatkaalika prayojanaanni chekurchina saashwata dushkeerti migulutundi.